ALLA พุ่งกระฉูด 14% นิวไฮรอบ 6 เดือน รับกำไร Q3 โตทะลัก 7 เท่าตัว  
ALLA พุ่งกระฉูด 14% นิวไฮรอบ 6 เดือน รับกำไร Q3/65 โตทะลัก 7 เท่าตัว เหตุรายได้บริการเครน และงานช่องโหลดสินค้าเพิ่ม
ALLA พุ่งกระฉูด 14% นิวไฮรอบ 6 เดือน รับกำไร Q3/65 โตทะลัก 7 เท่าตัว เหตุรายได้บริการเครน และงานช่องโหลดสินค้าเพิ่ม
11 พ.ย. 2565

ผู้สื่อข่าวรายงานว่า วันนี้(11 พ.ย.65) ราคาหุ้นบริษัท ออลล่า จำกัด (มหาชน) หรือ ALLA ล่าสุด ณ เวลา 10:30 น. อยู่ที่ระดับ 1.60 บาท บวก 0.20 บาท หรือ 14.29% สูงสุดที่ระดับ 1.65 บาท ต่ำสุดที่ระดับ 1.53 บาท ด้วยมูลค่าซื้อขาย 31.27 ล้านบาท ราคาปรับตัวขึ้นแรงในรอบ 6 เดือน โดยเทียบตั้งแต่หุ้นยืนที่ระดับ 1.63 บาท เมื่อวันที่ 5 พ.ค.65

โดย ALLA รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยกำไรเพิ่มขึ้นเนื่องจากรายได้จากการดำเนินงานรวมสำหรับไตรมาสสามปี 2565 ของกลุ่มบริษัทมีจำนวน 144 ล้านบาท เพิ่มขึ้นจากงวดเดียวกันของปีก่อนจำนวน 43 ล้านบาทหรือร้อยละ 43 และสำหรับงวดเก้าเดือนปี 2565 มีจำนวน 469 ล้านบาท เพิ่มขึ้นจากงวดเดียวกันของปีก่อนจำนวน 165 ล้านบาทหรือร้อยละ 54
ทั้งนี้ เป็นผลสืบเนื่องจากการปรับตัวของกลุ่มธุรกิจ ทำให้ภาพรวมการลงทุนของโครงการต่างๆ สามารถกลับมาดำเนินการตามแผนการที่กำหนดไว้ได้ตามปกติมากขึ้น
โดยรายได้จากการขายและบริการเพิ่มสูงขึ้นจำนวน 131 ล้านบาทหรือร้อยละ 727 โดยเพิ่มสูงขึ้นทั้งจากส่วนงานเครนและส่วนงานช่องโหลดสินค้า เนื่องจากการส่งมอบงานโครงการตามกำหนดการของลูกค้า นอกจากนี้ กลุ่มบริษัทยังมีรายได้เพิ่มขึ้นจากส่วนงานธุรกิจใหม่ คือ ระบบโซลาร์เชลล์ จำนวน 32 ล้านบาท
ส่วนรายได้จากการบริการหลังการขายเพิ่มขึ้นจำนวน 29 ล้านบาทหรือร้อยละ 24 โดยเพิ่มสูงขึ้นทั้งจากส่วนงานเครนและส่วนงานช่องโหลดสินค้า จากงานบริการซ่อมพร้อมเปลี่ยนอะไหล่ งานสัญญาบริการบำรุงรักษาและซ่อมแซมและงานบริการเคลื่อนย้ายโครงสร้าง